cyanic-selkie/wikianc huggingface dataset:
ყაზახფილმი
ტერიტორია
16,5 ჰექტარ ტერიტორიაზე არის გადაღების პავილიონები, დეკორატიული და ტექნიკური ნაგებობების შენობები, ტონსტუდიები და საწარმოო და ლაბორატორიული შენობა. ფილმების წარმოებისთვის საჭირო ყველა სახელოსნო და ტექნოლოგიური განყოფილება განთავსებულია სამ სპეციალიზებულ შენობაში.
გადაღებების პავილიონები
ორპავილიონიანი კორპუსის შენობას აქვს გადაღების ორი პავილიონი, თითოეულის ფართობი 735 მ²; პავილიონების სიმაღლე 8.2 მ, სასარგებლო სიმაღლე 5.2 მ. შესაძლებელია გადაღება სპეციალური საოპერატორო რელსების გამოყენების გარეშე. სრული ხმის იზოლაცია „ხმის სუფთად“ სინქრონული ჩაწერისთვის. განათების აღჭურვილობის გამოყენების შესაძლებლობა მე-4 სართულის დონეზე. გადაღებების ორმოების არსებობა (აუზისთვის, სარდაფისთვის და ა.შ.). ცოცხალი რეკვიზიტების გადასაღები უნარი (ცხვრები, ცხენები და სხვა), სათამაშო მანქანები.
საწარმოო და ლაბორატორიული შენობა
საწარმოო და ლაბორატორიული შენობის საერთო ფართობია 9113.2 მ², აშენდა 1984 წელს. მასში განთავსებულია: კინოს დასამუშავებელი ლაბორატორია და ასლების განყოფილება, სადაც მუშავდება და იბეჭდება ფილმის მასალები და ასლები.
ტონსტუდია
სტუდიის ფართობია 5967.4 მ², აშენებულია 1978 წელს. ტონატელიეს დიდი დარბაზი აგებულია „ყუთი ყუთში“ პრინციპით დამოუკიდებელ საძირკველზე. დარბაზს აქვს ცვალებადი აკუსტიკა. შენობაში ასევე განთავსებულია: მუსიკალური ჩამწერი სტუდია, დიდი ტონატელიე მსხვილი მუსიკალური ჯგუფების ჩასაწერად (50-მდე ინსტრუმენტი ერთდროულად) და ფონოგრამების ხელახლა ჩასაწერად; ეტალონების დარბაზი, ფონოგრამების სამონტაჟო აღჭურვილობა, კინოს საჩვენებელი დარბაზები, ფილმების სამონტაჟო ოთახები და ვიდეო სამონტაჟო კომპლექსი. ამ შენობაში ასევე განთავსებულია კინოსტუდია „ყაზახფილმის“ ადმინისტრაცია. ტონსტუდია აღჭურვილია ხმის ჩამწერი მოწყობილობით გადასაღებ მოედანზე Dolby Stereo სისტემის გამოყენებით.
გადაღების მოსამზადებელი საწარმო
სტუდიას აქვს გადაღების მოსამზადებელი სახელოსნო, სადაც არის სხვადასხვა სათამაშო რეკვიზიტების და მასალების დასამზადებელი, კოსტიუმების შესაკერი ადგილები. ამ სახელოსნოს საწყობებში (25 ათასზე მეტი შესანახი ერთეული) ინახება დიდი რაოდენობით სხვადასხვა რეკვიზიტები და კოსტიუმები. დეკორაციებს ამზადებს დეკორატიულ-ტექნიკური კონსტრუქციების განყოფილება, რომელიც შედგება ბუტაფორიების განყოფილებისგან, ხის დამამუშავებელი და მექანიკური სექციებისგან.
სტუდიის მფლობელები და ღირებულება
დაარსების დღიდან კინოსტუდია ცენტრალური ხელისუფლების ორგანოების იურისდიქციაშია. სტუდიის საქმიანობის დასაწყისში მისი მფლობელი და მმართველი იყო კულტურის სამინისტრო, 1963 წლიდან კინოსტუდიას ფლობდა და მართავდა მინისტრთა საბჭოსთან არსებული ყაზახეთის სსრ კინემატოგრაფიის სახელმწიფო კომიტეტი (ყაზახეთის სსრ-ის სახკინო). 1996 წელს, ყაზახეთის სსრ-ის სახკინოს ლიკვიდაციასთან დაკავშირებით, კინოსტუდიის მფლობელი და მმართველი გახდა ყაზახეთის რესპუბლიკის მინისტრთა კაბინეტის დაქვემდებარებაში მყოფი სახელმწიფო კომპანია „ყაზახკინო“ (1997 წლიდან ყაზახეთის რესპუბლიკის კულტურის სამინისტროს დაქვემდებარებაში). 2000 წელს „შეკენ აიმანოვის სახელობის ყაზახური კინოფაბრიკის”, ყაზახეთის რესპუბლიკის ეროვნული საპროდიუსერო ცენტრისა და სახფილმფონდის რეორგანიზაცია მოხდა რესპუბლიკურ სახელმწიფო საწარმოდ — „შეკენ აიმანოვის სახელობის ეროვნულ კომპანია ყაზახფილმში“ გაერთიანების გზით (ყაზახეთის რესპუბლიკის კულტურის სამინისტროს დაქვემდებარებაში).
2021 წლის მაისის მდგომარეობით, აქციების 100% ეკუთვნის სახელმწიფოს, რომელიც წარმოდგენილია ყაზახეთის რესპუბლიკის კულტურის სამინისტროს სახით. 2014-2015 წლებში პრივატიზაციის საყოველთაო გეგმის მიხედვით, აქციების 49% კერძო პირების ხელში პირდაპირი მიზნობრივი გაყიდვით უნდა გაყიდულიყო. კინოსტუდია „ყაზახფილმის“ ჯამური ღირებულება შეფასდა 3,398,529,000 ტენგედ ($18,370,427), გასაყიდად გამოტანილი „ყაზახფილმის“ 49% შეფასდა 1,665,279,210 ტენგედ ($9,001,509). საზოგადოებრივი და კულტურული პროტესტის შედეგად მთავრობამ უარი თქვა კინოსტუდიის პრივატიზებაზე.
სტუდიური ფილმები
მინი| ფასადის მხატვრობა - კადრი „ყაზახფილმის“ 1970 წ. ფილმიდან „ყიზ-ჟიბეკი“
სტუდია „ყაზახფილმის ყველაზე შემოსავლიანი ფილმები საბჭოთა ეპოქაში (1955-1990):
საგანმანათლებლო საქმიანობა
2021 წლის აპრილში შ. აიმანოვის სახელობის სს „ყაზახფილმმა“ ალმათის მენეჯმენტის უნივერსიტეტთან (AlmaU) ერთად დააარსა ახალი ფორმატის მედიისა და კინოს სკოლა — „Media&Film სკოლა“. ახალი სკოლის მიზანია მოამზადოს პროფესიონალები, რომლებიც აკმაყოფილებენ მედიისა და კინოს ბაზრისა და ქვეყანაში შემოქმედებითი ინდუსტრიის განვითარების თანამედროვე მოთხოვნებს. პირველი სტუდენტების მომზადება 2021-2022 სასწავლო წელს დაიწყო.
ტაგილური ჯიში
ტაგილური ჯიში — მსხვილი რქოსანი საქონლისა, სარძევე მიმართულების პროდუქტული ჯიში. გამოყვანილიია XVIII—XIX საუკუნეებში ნიჟნი-ტაგილის (ურალი) მიმდებარე რაიონებში ადგილობრივი საქონლის შეჯვარებით ხოლმოგორულ და ჰოლანდიურ ჯიშებთან. ფერად უმეტესად შავჭრელი ან შავია, გვხვდება წითელი, წაბლა და რუხიც. კუროს მასაა 700—900 კგ, ფურისა — 400—500 კგ და მეტიც. ლაქტაციის პერიოდში ფურის მონაწველია 3500—3800 კგ რძე, საუკეთესო მეურნეობაში — 5000 კგზე მეტი რძე, რომლის ცხიმიანობა 4,0—4,2% შეადგენს. შეგუებულია მკაცრ კლიმატურ პირობებს. ჯიშს ამრავლებენ სვერდლოვსკის, ჩელიაბინსკის, ტიუმენის და უდმურტიის ოლქებში.
ლიტერატურა
კატეგორია:მსხვილი რქოსანი საქონლის ჯიშები
კურცხალი
კურცხალი — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში (დეკანაშვილების თემი), მდინარე უჩხოსწყლის (აჭარისწყლის მარჯვენა შენაკადი) მარცხენა ნაპირზე. ზღვის დონიდან 1140 მ, ხულოდან 10 კმ.
დემოგრაფია
2014 წლის აღწერის მონაცემებით სოფელში ცხოვრობს 13 ადამიანი.
ლიტერატურა
კატეგორია:ხულოს მუნიციპალიტეტის სოფლები
სარიბაბა (შუშა)
ისტორია
მას შემდეგ, რაც აქ სომხები დასახლდნენ, სოფელს ეღცაჰოღი უწოდეს. 1999 წლის 5 ოქტომბერს სახელი შეუცვალეს და სოფლის ტერიტორიაზე მდებარე მთის პატივსაცემად სარიბაბა დაარქვეს.
Daphnella alfredensis
Daphnella alfredensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჟანეტი (მომღერალი)
ჟანეტ ენ დიმეჩი (დ. 10 ოქტომბერი, 1951, ლონდონი), უფრო მეტად ცნობილია სასცენო სახელით ჟანეტი (Jeanette) — ბრიტანეთში დაბადებული ესპანელი მომღერალი. ცნობადობა პირველად მოიპოვა როგორც მოზარდთა ფოლკ-პოპ-ჯგუფის „Pic-Nic“-ის სოლისტმა. 1968 წელს ჯგუფი სიმღერით „Cállate, niña“ ჩარტებში ლიდერობდა. სოლო კარიერას 1971 წელს დაუბრუნდა Hispavox-ის სინგლით „Soy rebelde“, რომელმაც მომღერლის მუსიკალური მიმართულება ხელახლა განსაზღვრა როგორც რომანტიკული ბალადის შემსრულებლისა. სინგლი მთელ ესპანურენოვან მსოფლიოში ჰიტად იქცა და თაობის ერთგვარი „ჰიმნი“ გახდა.
ჟანეტის 1974 წლის სიმღერა „Porque te vas“ რეჟისორ კარლოს საურას მიერ გადაღებულ ფილმში „გამოკვებე ყორანი“ (1976) მოხვდა. ამის წყალობით სიმღერა მთავარი ჰიტი გახდა და ესპანური პოპის ერთ-ერთ ყველაზე ცნობილ ნამუშევრად იქცა. „Porque te vas“-ის საერთაშორისო წარმატების შემდეგ, ჟანეტი საფრანგეთსა და გერმანიაში მუშაობდა. 1981 წელს ესპანურ ბაზარზე დაბრუნდა ალბომით „Corazón de poeta“, რომელშიც მომღერლის რამდენიმე ცნობილი სიმღერა შევიდა. „Corazón de poeta“-ის კომერციულმა წარმატებამ საშუალება მისცა კიდევ ორი ალბომი გამოეშვა RCA Victor-თან ერთად — „Reluz“ 1983 წელს და „Ojos en el sol“ 1984 წელს. უკანასკნელი სტუდიური ალბომი „Loca por la música“ 1989 წელს გამოუშვა დამოუკიდებელ ხმისჩამწერ ლეიბლზე Twins, მასში წარმოდგენილი იყო მის სტილში სინთპოპის ელემენტების აღდგენის მცდელობა.
ჟანეტის ფიგურა XXI საუკუნეში ხელახლა დაფასდა, ითვლება საკულტო არტისტად, გავლენას ახდენს ესპანურენოვან ინდი-პოპზე. 2010 წელს გაზეთმა „20 minutos“ ჟანეტი მოიხსენია როგორც „ესპანური მუსიკის ლეგენდა და დამოუკიდებელი პოპ-მუსიკის მუზა“.
ოჯახი
დაიბადა 1951 წლის 10 ოქტომბერს, ლონდონში, ბელგიელი მამისა და ესპანელი დედის ოჯახში. იზრდებოდა ლონდონსა და ნიუ-იორკში. მშობლების განქორწინების შემდეგ დედასთან ერთად ბარსელონაში გადავიდა საცხოვრებლად.
სქოლიო
კატეგორია:დაბადებული 10 ოქტომბერი კატეგორია:დაბადებული 1951 კატეგორია:ესპანელი მომღერლები
965
თარიღი უცნობია
*
მსოფლიოს უმაღლესი ნაგებობების სია
რესურსები ინტერნეტში
*
Nejvyšší stavby světa Liste der höchsten Gebäude ihrer Zeit List of tallest structures in the world Әлемнің ең биік құрылыстары Senarai struktur tertinggi di dunia RTCN Mikstat List of tallest structures in the world Zoznam najvyšších stavieb na svete‎ உலகின் உயர்ந்த கட்டமைப்புக்கள்
მერი ბოლქვაძე
მერი ბოლქვაძე (დ. 15 აგვისტო, 1933) — ქართველი მწერალი.
რესურსები ინტერნეტში
კატეგორია:დაბადებული 1933 კატეგორია:ქართველი მწერლები კატეგორია:დაბადებული 15 აგვისტო
ჰიპოკრატეს ნამგალა
thumb|300px| ზედა დაშტრიხული ნაწილი არის ჰიპოკრატეს ნამგალა, რომლის ფართობიც ტოლდიდია მის ქვემოთ დაშტრიხული სამკუთხედის ფართობისა. ჰიპოკრატეს ნამგალა, ჰიპოკრატეს მთვარეები — სამი ფიგურა, რომელთაგან თითოეული შემოსაზღვრულია ორი წრეწირის რკალით და ყოველი მათგანისათვის შესაძლებელია ფარგლისა და სახაზავის საშუალებით ტოლდიდი სწორხაზოვანი ფიგურების აგება. აღმოაჩინა ბერძენმა გეომეტრმა ჰიპოკრატე ქიოსელმა ძვ. წ. V ს. II ნახევარში.
წითელი მოედანი
წითელი მოედანი (Красная площадь) — მოსკოვის ყველაზე განთქმული მოედანი. მოედანი ჰყოფს კრემლს, ყოფილ სამეფო ციტადელს და ამჟამად რუსეთის პრეზიდენტის ოფიციალურ რეზიდენციას, ისტორიული სავაჭრო უბნისგან, ცნობილი როგორც „კიტაი-გოროდ“. ამ მოედნიდან მთავარი ქუჩები გაედინება ყველა მიმართულებით და უერთდება ქალაქის ძირითად გზატკეცილებს, შესაბამისად წითელი მოედანი ხშირად მოსკოვისა და მთლიანად რუსეთის ცენტრალურ მოედნად ითვლება. 1991 წელს წითელი მოედანი იუნესკოს მსოფლიო კულტურული მემკვიდრეობის ძეგლთა სიაში იქნა შეტანილი.
ჰიპოკრატეს ნამგალა
ლიტერატურა
კატეგორია:პლანიმეტრია
წითელი მოედანი
ისტორია
ტერიტორია, რომელზეც ამჟამად წითელი მოედანი მდებარეობს ადრე ხის ნაგებობებით იყო დაკავებული. ივანე III-ის 1493 წლის ბრძანებით ადგილი გაწმენდილ იქნა, ვინაიდან ეს ხის ნაგებობები ხშირი ხანძრის მიზეზი ხდებოდა. ახლად გამოთავისუფლებული არე (ცნობილი როგორც „პოჟარი“ - გადამწვარი ადგილი) დროთა განმავლობაში მოსკოვის მთავარი ბაზარი გახდა. მოგვიანებით, ეს ადგილი სხვადასხვა სახალხო დღესასწაულისა და პროკლამაციებისთვის გამოიყენებოდა, შემდგომ კი რუსეთის ცართა კორონაციისთვისაც კი. მას შემდეგ მოედანი ნელ-ნელა დღევანდელ სახეს იღებს და რუსეთის მთავრობების ოფიციალური ცერემონიების გამართვის მთავარი ადგილი ხდება.
წითელი მოედნის მდიდარი ისტორია მრავალ ხელოვნების ნიმუშშია ასახული, მათ შორის ვასილი სურიკოვის, კონსტანტინ იუონისა და სხვათა ფერწერულ ტილოებში.
სახელწოდება
სახელი „წითელი მოედანი“ მომდინარეობს მის ირგვლივ შენობათა აგურის ფერისგან, და არა როგორც პოპულარულად მიჩნეული კომუნიზმთან ასოციაციით. რუსულად ასევე სიტყვა „красная“ ლამაზსაც ნიშნავს. ეს სახელი თავდაპირველად წმინდა ბასილის საკათედრო ტაძარს ერქვა, მოგვიანებით კი მთელ მოედანს ეწოდა. მიიჩნევენ, რომ მოედანს მისი თანამედროვე სახელი XVII საუკუნიდან აქვს (რამაც „პოჟარი“ შეცვალა). მოგვიანებით ზოგიერთი უძველესი რუსული ქალაქის, როგორიცაა სუზდალი, იელეცი და პერესლავლ-ზალესკი, მთავარ მოედანს „წითელი“ მოსკოვის მიბაძვით დაერქვა.
Lose Yourself
Lose Yourself — ემინემის სინგლი ფილმის „მერვე მილი“ საუნდტრეკიდან. იგი გამოვიდა 2002 წლის 22 ოქტომბერს. ეს არის ყველა დროის ყველაზე წარმატებული სიმღერა რეპის ჟანრში - ბილბორდის ჩარტში იგი 12 კვირის მანძილზე #1 პოზიციაზე იმყოფებოდა. სიმღერას მიღებული აქვს რამდენიმე მნიშვნელოვანი ჯილდოც.
სიმღერები
კატეგორია:ემინემის სიმღერები კატეგორია:2002 წლის სიმღერები კატეგორია:2002 წლის სინგლები
განთიადი (ოზურგეთის მუნიციპალიტეტი)
განთიადი (ჭანიეთური, მონასტერი) — სოფელი საქართველოში, გურიის მხარის ოზურგეთის მუნიციპალიტეტში, კონჭკათის თემში (სოფლები: განთიადი, კონჭკათი). მდებარეობს ნასაკირალის სერის ჩრდილოეთით, მდინარე სუფსის მარცხენა მხარეს, ზღვის დონიდან 80 მ., ოზურგეთიდან 20 კმ., კონჭკათიდან 3 კმ.
ისტორია
გურიის სამთავროს ძველ საბუთებში ჭანიეთური ცალკე სოფლადაა მითითებული. საბჭოთა პერიოდში ის სამ ნაწილად გაიყო: ნაწილი შევიდა გურიანთის შემადგენლობაში, ნაწილს ეწოდა განთიადი და შევიდა კონჭკათის სასოფლო საბჭოს შემადგენლობაში, ხოლო ნაწილი ჭანიეთურის სახელით დარჩა ცალკე სოფლად განახლების სასოფლო საბჭოში. ჭანიეთურში იყო განვითარებული ფეოდალური ხანის ეკლესია-მონასტერი, რომელიც მოექცა სოფელ განთიადის ტერიტორიაზე. საბჭოთა პერიოდში განვითარებული იყო მეჩაიეობა.
ეკლესია
thumb|ჭანიეთურის ეკლესია რეკონსტრუქციამდე ჭანიეთურის მონასტერი მდებარეობს მაღალ გორაზე, რომელიც მონასტრის გორის სახლითაა ცნობილი. გორაზე რამდენიმე გზა ადის, რომელთაგან ყველაზე მოსახერხებელია სამხრეთ-აღმოსავლეთის გზა. მონასტრის მთავარი ეზო 500 მ² ფართობისაა და შემოზღუდულია ქვის გალავნით. გორაზე ცაცხვისა და მუხის კორომია.
ტაძარი სავარაუდოდ X საუკუნეში უნდა იყოს აგებული. გადმოცემის მიხედვით თავდაპირველად ეს ეკლესია მაღალ გორაზე იდგა, მაგრამ იქ მოსახლეობა უგზოობის გამო ვერ ადიოდა, ამიტომ ტაძარი დაშალეს და გზასთან ახლოს ჩაიტანეს. ჭანიეთურის მონასტერი ხუროთმოძღვრებით დგას შემოქმედის, ჯუმათისა და ლიხაურის ტაძრების გვერდით. ცენტრალური შენობისთვის სამხრეთიდან მოგვიანებით მიუშენებიათ მცირე ნაგებობა. იგი ბერების საცხოვრებელი უნდა ყოფილიყო. დასავლეთიდან გვიან ფეოდალურ ხანაში მიშენებული ჰქონდა სტოა. ტაძარიცა და სტოაც მოხატული იყო. გადმოცემის თანახმად, მონასტრის ქვეშ დიდი ოთახები იყო. 1963 წელს ტაძარი მოინახულა და აღწერა ხელოვნებათმცოდნე კ. მელითაურმა. 2013-14 წლებში განხორციელდა ეკლესიის რეკონსტრუქცია.
ტაძარი ნაგებია სხვადასხვა ფერის თლილი ქვის კვადრებით. ტაძარი დარბაზულია, წყობა სწორკუთხაა. ტაძარს შესასვლელი დასავლეთიდან და სამხრეთიდან აქვს. დასავლეთით ტაძარს დიდი კარიბჭე აქვს. კარიბჭის თაღები მრგვალ მასიურ სვეტს ეყრდნობა. დასავლეთ მინაშენზე, სვეტის თავზე გამოყენებულია ტიმპანის ქვა, სადაც ცენტრში წარმოდგენილია წრეში ჩახაზული ჯვარი. კარიბჭის კედლებზე მოჩუქურთმებული ქვებია გამოყენებული. სამხრეთით კარის თავზე ჩუქურთმიანი თაღი გადის. ჩრდილოეთიდან ტაძარს მცირე ზომის სწორკუთხა მინაშენი აქვს, რომლის შესასვლელი დასავლეთიდანაა. ტაძარს დასავლეთით, აღმოსავლეთით და სამხრეთით გაჭრილი აქვს თაღოვანი სარკმლები, რომელიც ასევე მოჩუქურთმებულია. ტაძარს გარშემო გალავანი შემოუყვება.
სქოლიო
კატეგორია:ოზურგეთის მუნიციპალიტეტის სოფლები
მელოტა
მელოტა (Fulica atra) — ფრინველი წეროსნაირთა რიგისა. მისი სხეულის სიგრძე 40 სმ აღწევს. გავრცელებულია ევროპაში, აზიაში, აფრიკასა, ავსტრალიაში. საქართველოშიც ბუდობს. იგი უმთავრესად იმ ტბებზე, მდინარეებსა და საგუბარებში ბინადრობს, რომელთა ნაპირები ლელით, ლერწმითა და სხვა მცენარეებითაა დაფარული. ზამთრობს კასპიის ზღვის სამხრეთ სანაპიროზე და რიგ ტბებზე (პალიასტომი). მელოტა კარგად ცურავს და ყვინთავს. წყალში ჩაყურყუმალებულ მელოტას იქ ხანგრძლივად ყოფნა შეუძლია. იგი დებს 6–15 კვერცხს; ბარტყების გამოჩეკას 20–21 დღე-ღამე სჭირდება. ბარტყები გამოჩეკისთანავე წყალში შედიან და ორივე მშობლის ხელმძღვანელობით სწავლობენ ცურვას, ყვინთვას და საკვების მოპოვებას. იკვებება წყლის მცენარეებით, მოლუსკებით, მწერებით. სანადირო ობიექტია.
რესურსები ინტერნეტში
კატეგორია:მელოტა
ევროვიზიის სიმღერის კონკურსის წამყვანები
აქ წარმოდგენილია სია იმ ადამიანებისა, რომლებიც ოდესმე ყოფილან ევროვიზიის სიმღერის კონკურსის წამყვანები. 1978 წლიდან ჩვეულებად იქცა, რომ კონკურსი უნდა წაეყვანა ორ ადამიანს. ამ თარიღამდე ყველა კონკურსს ჰყავდა მხოლოდ ერთი წამყვანი და მხოლოდ რამდენიმეს 1978 წლის შემდეგ. 1999 წელი არის ერთადერთ, როდესაც კონკურსი მიჰყავდა სამ წამყვანს. 2009 წელს კი ნახევარფინალებს და ფინალს სხვადასხვა წამყვანები ჰყავდათ.
სქოლიო
წამყვანები კატეგორია:ტელე–შოუების წამყვანები
ჰიპოკოტილი
thumb|Salix scouleriana-ის თესლის დიაგრამა, ნაჩვენებია ჰიპოკოტილის მდებარეობა. ჰიპოკოტილი (Hypocotyl) — მცენარის ღეროს ყველაზე ქვედა მონაკვეთი — ღეროს ფესვში გადასვლის ადგილიდან (ფესვის ყელიდან) პირველ ჩანასახოვან ფოთლებამდე (ლებნებამდე); იგივეა, რაც ლებნისქვეშა მუხლი.
ლიტერატურა
კატეგორია:მცენარეთა ანატომია კატეგორია:მცენარეთა მორფოლოგია კატეგორია:მცენარეთა რეპროდუქცია
ბაიათი (შუშა)
ბაიათი (Bayat) — ყოფილი სოფელი შუშის მაზრაში (ახლანდ. აზერბაიჯანი). სახელწოდება წარმოსდგება სელჩუკი ოღუზების ბაიათის ტომისგან. თავდაპირველად იგი თავისუფალი ტომი, XV საუკუნეში შეუერთდა ყიზილბაშებს. XIX საუკუნეში ჯავანშირის მაზრაში ცხოვრობდა ხალხი სახელად „ბაიათი“.
Daphnella allemani
Daphnella allemani — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ძიუდოს ევროპის ჩემპიონატი 1962
რესურსები ინტერნეტში
1962
მოზამბიკური მეტიკალი
მოზამბიკური მეტიკალი — გადახდის ერთადერთი კანონიერი საშუალება მოზამბიკის ტერიტორიაზე.
მიმოქცევაში არის 20, 50, 100, 200, 500 და 1000 მეტიკალის ნომინალის კუპიურები, აგრეთვე 1, 5, 10, 20 და 50 სენტავოს ნომინალისა და 1, 2, 5 და 10 მეტიკალის ნომინალის მონეტები.
2006 წელს გამოშვებული კუპიურები
2006 წლიდან მიმოქცევაშია 20, 50, 100, 200, 500 და 1000 მეტიკალის ნომინალის კუპიურები.
2011 წლის 1 ოქტომბერს გამოვიდა 20, 50 და 100 მეტიკალის კუპიურები. 2012 წელს იყო მიმოქცევაში 200, 500 და 1000 მეტიკალის ნომინალის კუპიურები, ხოლო 2006 წელს გამოშვებული მეტიკალები მიმოქცევიდან ამოიღეს.
მემატლიასებრნი
მემატლიასებრნი (Muscicapidae) — ფრინველების ოჯახი ბეღურასნაირთა რიგისა. მათი სხეულის სიგრძე 9-30 სმ აღწევს. ოჯახში 330-მდე სახეობაა. გავრცელებულია აღმოსავლეთ ნახევარსფეროს ყველა კონტინენტზე, განსაკუთრებით მრავალრიცხოვანია ტროპიკებსა და სუბტროპიკებში. საქართველოში გვხვდება რუხი მემატლია, ჭრელი მემატლია, თეთრყელა მემატლია, მცირე მემატლია (ყველა მობუდარია). მემატლიასებრნი იკვებებიან მწერებით და ობობებით, ზოგჯერ კენკრით. მავნე მწერების განადგურებით სარგებლობა მოაქვთ.
ლიტერატურა
* კატეგორია:ბეღურასნაირნი
ტომ ჰიდლსტონი
ტომ ჰიდლსტონი (Tom Hiddleston; დ. 9 თებერვალი, 1981) — ინგლისელი მსახიობი, პროდიუსერი და მუსიკალური შემსრულებელი. თავდაპირველად გამოდიოდა ლონდონის უესტ-ენდის თეატრის მიერ დადგმულ „ივანოვში“ და „ციმბელინში“. უკანასკნელში განსახიერებული როლისთვის მან მიიღო ლორენს ოლივიეს სახელობის ჯილდო, როგორც საუკეთესო ახალბედა მსახიობმა. აგრეთვე ნომინირებული იყო იგივე ჯილდოზე „ოტელოში“ კასიოს როლისთვის.
კინოში პირველად ცნობილი გახდა Marvel-ის კინოსამყაროს პერსონაჟ ლოკის როლის შესრულებით. იგი გამოჩნდა ფილმებში „თორი“ (2011), „შურისმაძიებლები“ (2012), „თორი: ბნელი სამყარო“ (2013) და „თორი: რაგნაროკი“ (2017). 2011 წელს მიიღო Empire-ის ჯილდო საუკეთესო ახალი მსახიობი მამაკაცისთვის და ნომინირებული იყო იგივე BAFTA-ზე.
რესურსები ინტერნეტში
კატეგორია:დაბადებული 1981 კატეგორია:ინგლისელი მსახიობები კატეგორია:დაბადებული 9 თებერვალი
ირმენა ჩიჩიკოვა
ირმენა ჩიჩიკოვა (დ. 22 მაისი, 1984) — ბულგარელი თეატრის, კინოსა და ტელევიზიის მსახიობი.
განათლება
ირმენა ჩიჩიკოვა დაიბადა პლოვდივში, ბულგარეთი. გაიზარდა პლოვდივში, სადაც სწავლობდა ფრანგული ენის საშუალო სკოლაში „ანტუან დე სენტ ეგზიუპერი“, რომელიც დაამთავრა 2003 წელს. შემდეგ გადავიდა სოფიაში, ბულგარეთი, რათა მიეღო განათლება კრასტიო სარაფოვის სახელობის თეატრისა და კინოს ხელოვნების ეროვნულ აკადემიაში, პროფესორ მარგარიტა მლადენოვასა და ივან დობჩევის მეთვალყურეობის ქვეშ. მან ასევე შეისწავლა თანამედროვე ბერძნული. მისი სადიპლომო სპექტაკლები მოიცავდა ანტონ ჩეხოვის სამი და, რეჟისორ მარგარიტა მლადენოვას დაკოტა / სიტყვები ჯაჭვებში ჯორდი გალსერანის ავტორობით და სტილიან პეტროვის რეჟისორობით. 2008 წელს სწავლის დამთავრების შემდეგ იგი გახდა სრულ განაკვეთზე მომუშავე თავისუფალი მსახიობი.
კარიერა
ჩიჩიკოვას პროფესიონალური დებიუტი შედგა სცენაზე სპექტაკლში სახელწოდებით „ფარდაგის ქვეშ ნივთების წმენდის ხელოვნებაში“ (2008), რომელიც ეფუძნება ინგმარ ბერგმანის სცენებს ქორწინებიდან. ის ასრულებდა მარიანას როლს, რისთვისაც მან მიიღო ნომინაცია IKAR-ზე (2009) და ჯილდო ქალის როლის საუკეთესო შესრულებისათვის ASKEER Theatre Awards-ზე (2009). მან მიიღო კრიტიკოსებისგან დადებითი შეფასებები და კომერციული სარგებელი სცენაზე შესრულებული როლისგან. ამის შემდეგ შეასრულა  როლი Nirvana-ში (2009), შემდეგ წლებში კი იმოგზაურა კანადასა და საფრანგეთში სპექტაკლით „განთავისუფლებული წარმოსახვის მშენებლობა“ (2010) ეჟენ იონესკოს ნაწარმოებების მიხედვით. 2012 წელს მან შეასრულა როლი ალექსანდრე ვამპილოვის  სპექტაკლში იხვებზე ნადირობა, ბულგარეთის ეროვნულ თეატრში. ამავე წელს იგი გამოჩნდა ფილმში მე ვარ შენ, რისთვისაც მიიღო კრიტიკოსების მოწონება და მოიპოვა ქალის მთავარი ჯილდო ოქროს ვარდის ეროვნულ კინოფესტივალზე (2012). 2014 წელს იგი გამოჩნდა ვიქტორიაში (2014) როგორც ბორიანა, ბავშვის დედა ვიქტორია, რომელიც დაიბადა ჭიპლარის გარეშე, რომლის პრემიერა შედგა სანდენსის კინოფესტივალის მსოფლიო კონკურსზე იანვარში. მომდევნო წელს იგი გამოჩნდა Sound Hunters- ში (2015).
ფილმები
2010 წელს ჩიჩიკოვა გამოჩნდა მის პირველ მხატვრულ ფილმში - შუშის მდინარე (2010). პირველი მთავარი როლი მიიღო 2012 წელს, სადაც მან ჯანეტ სპასოვასთან ერთად განასახიერა ორი ქალი, სახელად იურა და ადრიანა, პეტარ პოპზლატევის ფილმში მე შენ ვარ (2012). იმავე წლის ბოლოს მან დაიწყო ფილმ ვიქტორიას (2014) და Sound Hunters-ის (2015) გადაღებები, რომელიც მისთვის იყო მსოფლიო კონკურსისთვის შერჩეული პირველი ფილმი, სანდენსის კინოფესტივალზე 2014 წელს. ფილმის ვიქტორია მოქმედება ვითარდება ბულგარეთში კომუნიზმის დაცემის დროს, სატირის, სიურეალიზმისა და დრამის შერევით. ჩიჩიკოვა განასახიერებს ბიბლიოთეკარს, სახელად ბორიანას, რომელიც უნებლიედ ხდება ქალიშვილის, ვიქტორიას დედა, რომელსაც ჭიპლარი აკლია და ამიტომ იქცევს სახელმწიფოს დაუყოვნებლივ ყურადღებას, რაც ხელს უშლის მის ოჯახს ქვეყნიდან გაქცევაში. სიუჟეტი ეხმიანება სოციალურ და კულტურულ გადასვლას კომუნიზმიდან დემოკრატიაზე და ემოციურ მოგზაურობას სიძულვილიდან სიყვარულამდე.
თეატრი
ჩიჩიკოვა 2008 წელს სწავლის დამთავრების შემდეგ მრავალ სპექტაკლში გამოჩნდა. ზოგიერთ მათგანს მიეკუთვნება „ფარდაგის ქვეშ ნივთების წმენდის ხელოვნება“ (2008), „ნირვანა “ (2009), „განთავისუფლებული წარმოსახვის მშენებლობა “ (2010), „მამასთან სტუმრობა “ (2011) და „იხვზე ნადირობა “ (2012).
ხელოვნება და პროექტები
2011 წელს მან უმასპინძლა ბულგარეთის მხატვართა კავშირისა და IKAR თეატრალური ჯილდოების 90-ე ზეიმს. მისი პირველი ფოტო გამოფენა იყო ლილიანა კარაჯოვას POSTIDENTITY, რომელიც 2010 წელს დაიწყო. 2007 წლიდან იგი ასევე იყო მოდელი დიზაინერ ნელი მიტევასა და სხვა ახალგაზრდა დიზაინერების ჩვენებებში ბულგარეთიდან და მაკედონიიდან.
რესურსები ინტერნეტში
კატეგორია:ბულგარელი მსახიობები კატეგორია:ბულგარელი მსახიობი ქალები კატეგორია:დაბადებული 1984 კატეგორია:დაბადებული 22 მაისი
Daphnella amphipsila
სქოლიო
კატეგორია:მუცელფეხიანები
ლაბაიძეები (ხულოს მუნიციპალიტეტი)
ლაბაიძეები — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში (ღორჯომის თემი). მდებარეობს მესხეთის ქედის სამხრეთ კალთაზე, მდინარე ღორჯომისწყლის (აჭარისწყლის მარჯვენა შენაკადი) ხეობაში. ზღვის დონიდან 1500 მ, ხულოდან 15 კმ.
დემოგრაფია
2014 წლის აღწერის მონაცემებით სოფელში ცხოვრობს 225 ადამიანი.
ლიტერატურა
კატეგორია:ხულოს მუნიციპალიტეტის სოფლები
თბილისის ურბანული დაგეგმარების საქალაქო სამსახური
თბილისის ურბანული დაგეგმარების საქალაქო სამსახური — ქალაქ თბილისის მერიის საქალაქო სამსახური, რომლის უფლება-მოვალეობებშიც შედიოდა არქიტექტურულ-ქალაქთმშენებლობითი პროცესების მართვა თბილისის მასშტაბით. 2008 წლის 31 დეკემბერს, უფრო ქმედითი და გამართული სამსახურის შექმნის მიზნით გაუქმდა. მისი ფუნქციები გადაიბარა სსიპ თბილისის არქიტექტურის სამსახურმა. .
სქოლიო
კატეგორია:თბილისის არქიტექტურა კატეგორია:თბილისის მერიის სტრუქტურული ერთეულები
აზერბაიჯან-კოლუმბიის ურთიერთობები
აზერბაიჯან-კოლუმბიის ურთიერთობები აღნიშნავს ორმხრივ ურთიერთობებს აზერბაიჯანის რესპუბლიკასა და კოლუმბიის რესპუბლიკას შორის პოლიტიკის, სოციო-ეკონომიკურ, კულტურულ და სხვა სფეროებში. ორ ქვეყანას შორის ურთიერთთანამშრომლობა ხორციელდება ისეთ სფეროებში, როგორიცაა: განათლება, კულტურა, სპორტი და ტურიზმი.
დიპლომატიური ურთიერთობები
აზერბაიჯანის რესპუბლიკასა და კოლუმბიას შორის დიპლომატიური ურთიერთობები 1994 წლს 13 დეკემბერს დამყარდა. აზერბაიჯანის საელჩო კოლუმბიაში 2014 წელს ბოგოტაში გაიხსნა, ხოლო კოლუმბიის საელჩო აზერბაიჯანში იმავე წელს, ბაქოში ამოქმედდა. 2018 წლის 14 დეკემბრიდან კოლუმბიის ელჩი აზერბაიჯანში არის ლუის ანტონიო დიმატე კარდენასი. ორ ქვეყანას შორის იურიდიული ურთიერთობა რეგულირდება 5 დოკუმენტით.
პარლამენტთაშორისი ურთიერთობები
აზერბაიჯანის მილი მეჯლისში აზერბაიჯან-კოლუმბიის პარლამენტთაშორისი სამუშაო ჯგუფი მოქმედებს, ხოლო კოლუმბიის კონგრესში კოლუმბია-აზერბაიჯანის მეგობრობის ჯგუფი ფუნქციონირებს. აზერბაიჯან-კოლუმბიის პარლამენტთაშორის სამუშაო ჯგუფს ხანლარ ფატიევი ხელმძღვანელობს.
2016 წლის 29-30 ოქტომბერს კოლუმბიის სენატის პირველი ვიცე-პრეზიდენტი, დაირა დე-ხესუს გალვის მენდესი და სენატორები ტერესიტა გარსია რომერო და ამრიცა მარტინეს არისტიზაბალი მეხუთე მსოფლიო ჰუმანიტარულ ფორუმში მონაწილეობის მისაღებად აზერბაიჯანის დედაქალაქ ბაქოში იმყოფებოდნენ.
2012 წლის 28 მარტს კოლუმბიის კონგრესმა მთიანი ყარაბაღის კონფლიქტთან დაკავშირებით მიიღო რეზოლუცია „აზერბაიჯანის ტერიტორიების არალეგალური ოკუპაციის შესახებ“. მომდევნო წლის 30 ივლისს მთიანი ყარაბაღის კონფლიქტთან და ხოჯალის გენოციდთან დაკავშირებით შესაბამისი დოკუმენტის წინადადება მიიღო საგარეო საქმეთა და წარმომადგენლობითი პალატის ეროვნული თავდაცვის მეორე კომიტეტმა. 2017 წლის 20 თებერვალს ხოჯალის ტრაგედიის 25-ე წლისთავზე დოკუმენტი კოლუმბიის კონგრესის საგარეო საქმეთა და ეროვნული თავდაცვის მეორე კომიტეტმა დაამტკიცა. 2018 წლის დეკემბერში კოლუმბიის კონგრესის მეორე კომიტეტმა მიიღო რეზოლუცია მთიანი ყარაბაღის კონფლიქტთან დაკავშირებით, რომელშიც აზერბაიჯანს დაუჭირა მხარი.
უმაღლესი დონის ვიზიტები
2016 წლის 1 სექტემბერს გილიერმო კასტრო აზერბაიჯანის საგარეო საქმეთა მინისტრის მოადგილეს, ხალაფ ხალაფოვს შეხვდა ბაქოში. მხარეებმა ქვეყნებს შორის ვაჭრობისა და ტურიზმის გაძლიერების შესახებ ისაუბრეს.
2017 წლის 21 სექტემბერს კოლუმბიის საგარეო საქმეთა მინისტრის, მარია ანგელა ჰოლგუინისა და აზერბაიჯანის საგარეო საქმეთა მინისტრის, ელმარ მამედიაროვის შეხვედრისას კულტურისა და სპორტის სფეროში თანამშრომლობის შესახებ დეკლარაცია მოეწერა ხელი. იმავე წლის 16-18 ივნისს მარია ანგელა ჰოლგუინი აზერბაიჯანის პრეზიდენტს, ილჰამ ალიევსა და ელმარ მამედიაროვს შეხვდა.
პარტიათშორისი პოლიტიკური კონსულტაციები
2012 წლის 24-26 ივლისს კოლუმბიაში ელმარ მამედიაროვის ვიზიტით პარტიათშორისი პოლიტიკური კონსულტაციების პირველი სესია დაიწყო. ინტერპარტიული პოლიტიკური კონსულტაციების მეორე სესია გაიმართა იმავე წლის 30 სექტემბრიდან 2 ოქტომბრამდე, როდესაც კოლუმბიის საგარეო საქმეთა მინისტრის მოადგილე, მონიკა ლანცეტა აზერბაიჯანს ეწვია. 2013 წლის 8 ივლისს, კოლუმბიის საგარეო საქმეთა მინისტრის აზერბაიჯანში ჩასვლისას პარტიათშორისი პოლიტიკური კონსულტაციების მესამე სესია გაიმართა. 2017 წლის 29-30 მაისს კოლუმბიაში აზერბაიჯანის საგარეო საქმეთა მინისტრის სამუშაო ვიზიტის დროს მეოთხე სესია მოეწყო.
რესურსები ინტერნეტში
Embassy of Azerbaijan to Colombia
სქოლიო
კატეგორია:აზერბაიჯანის საგარეო ურთიერთობები კატეგორია:კოლუმბიის საგარეო ურთიერთობები კატეგორია:აზერბაიჯანის ორმხრივი ურთიერთობები კატეგორია:კოლუმბიის ორმხრივი ურთიერთობები
ხილი
ხილი არა ბოტანიკური, არამედ საყოფაცხოვრებო და სამეურნეო ტერმინია. მეურნეობაში საკვები მცენარეები და მცენარეების საკვები ნაწილები იყოფიან ხილად, ბოსტნეულად, კაკლებად, მარცვლეულ კულტურებად და ა.შ. საყოფაცხოვრებო გაგებით კენკრა ასევე წვნიანი ნაყოფია. ხილი განსხვავდება კენკრისაგან ძირითადად ზომით, ჭამის პროცესში მას არ იღებენ ორი თითით და მთლიანად არ იდებენ პირში.
ზოგიერთ ენაში ცნება «ხილი» არ გამოიყოფა ცნებისგან «ნაყოფი», რომელიც აღნიშნავს თესლდაფარული მცენარეების ორგანოს, შედგენილს თესლისაგან და ჩამოყალიბებულს ყვავილის ნასკვისგან, დამოუკიდებლად კვებისა წვნიანობისა.
დმანისის ნაქალაქარი
მინი|181x181პქ დმანისის ნაქალაქარი — ისტორიული ქალაქი საქართველოში, ქვემო ქართლში. მდებარეობს საქართველოს სამხრეთ ნაწილში, ქვემო ქართლში, ქ. თბილისადან სამხრეთ-დასავლეთით 85 კმ-ის დაშორებით, სოფ. პატარა დმანისის (დმანისის რ-ნი) მახლობლად მდ. მაშავერასა და ფინეზაურის შესართავთან წარმოქმნილ კონცხზე. მარცხნივ|მინი|203x203პქ|დმანისის ნაქალაქარი ნაქალაქარი ორი ძირითადი ნაწილისგან შედგება: ქალაქი და ქალაქის გარეუბანი. ქალაქი 13 ჰექტარზეა გაშლილი და მასში შედის: გალავანი, შიდა ციხე, დმანისის სიონი, წმ. მარინეს ეკლესია, ორი ეკლესია, წყალსაზიდი საიდუმლო გვირაბი.
დმანისში საქალაქო ცხოვრება X სუაკუნიდან განვითარდა, თუმცა სამოსახლო უფრო ძველია. გაფურჩქვნის ხანაში დმანისი წარმოადგენდა მრავალეთნიკურ ქალაქს, სადაც ქართველებთან ერთად ცხოვრობდნენ სომხები და მუსლიმები. XIII საუკუნეში ქალაქს გააჩნდა საკუთარი ზარაფხანა. დმანისი უმთავრესად სავაჭრო ქალაქი იყო. ქალაქი დმანისი ჩაკვდა XVI საუკუნეში.
დმანისის პალეოლითური ხანის სადგომი
ქვემო ქართლის შემადგენელი ნაწილია დმანისის პლატო, რომელიც აგებულია დოლერიტული ლავებით და რომელიც უშუალოდ უკავშირდება ადრეპალეოლითური (ადრეული აშელის) ადამიანის სადგომს, კერძოდ სამკუთხა მოყვანილობის კონცხი, რომელზეც მდებარეობს ეს სადგომი, წარმოადგენს მის ქვედა საფეხურისგან ეროზიით მოწვეტილ ვულკანური ლავის ფრაგმენტს.
დმანისის ნაქალაქარზე არქეოლოგიური გათხრები დაიწყო ჯერ კიდევ 1936 წელს (ხელმძღვანელები ლ. მუსხელიშვილი და ჯაფარიძე), რომლის მიზანს წარმოადგენდა შუა საუკუნების ქალაქის გამოვლენა, თუმცა  გარდამტეხი ეტაპი XX საუკუნის II ნახევართანაა დაკავშირებული, კერძოდ 1960 წლიდან დმანისის ნაქალაქარის ტერიტორიაზე ოთარ ჯაფარიძის მიერ მიმდინარე შუა საუკუნეების ქალაქის ნაგრევის საველე კვლევა-ძიების შედეგად ნელ-ნელა ვლინდებოდა ადრეპალეოთური ხანის  ზედავილაფრანკული ასაკის ფაუნის ნაშთები და ქვარგალზე დამზადებული პრიმიტიული ქვის იარაღები.
გერმანელ კოლეგებთან ერთად 1991 წელსვე შესწავლილი იქნა დმანისის ადრეპაოლითური სადგომის ტერიტორიაზე გამოვლენილი სტრაფიგრაფიული ფენების დადგენა. დღეს დმანისის ნაქალაქარის ფენების დაყოფილი 7 ფენად, რომლებიც ბაზალტის ლავებზეა დაფენილი. ესენია უძვლესიდან უახლესიკენ: I. ნაცრისფერი თიხნარი,  II. მოყვითალო-მოყავისფრო თიხნარი,  III. კარბონატული ქერქი, IV. ყავისფერი თიხნარი, V. მოყავისფრო-მოშავო თიხნარი, VI. შავი ვულკანური ქვიშა და ფერფლი, VII. ბაზალტური ლავა. მინი|ჩოპერი, ქვის იარაღი, საჩეხი, რომელიც მოდის დმანისის (საქართველო) პლეისტოცენური ადგილიდან. მისი ასაკი დაახლ. 1 850 000 წ. 2000-2005 წლებში დმანისის აღმოჩენებს დაერთო სამი ქვედა ყბა, სამი თავის თავი ქალა, ჰომინიდის 50- მდე პოსტკრანილური ძვლები (მალები, ნეკნები, ნებისა და ტერფის ძვალი, კბილები), ხოლო იარაღს დაემატა სხვა ტუფისგან გაკაჯებული ქვარგალები, ანატკეცები, ნუკლეოსები, ჩოპერები და ა.შ.
დმანისის ადრეპალეოლითური ძეგლს განსაკუთრებული ადგილი უკავია ამავე პერიოდის ჰომინიდის განსახლების არეალთა შორის. მათ შორის დმანისი არის ყველაზე ძველი და სრულიად განსხვებულ მასალა გთავაზობს ქვის ხანის შესწავლის შესახებ, ამიტომ გასაკვირიც არ უნდა იყოს მისი მნიშვნელობა საერთაშორისა ასპარეზე.
დმანისის ისტორიულ-არქიტექტურული მუზეუმ-ნაკრძალი 1983 წელს დაარსდა, 2006 წლიდან საქართველოს ეროვნული მუზეუმის შემადგენლობაშია. მუზეუმ-ნაკრძალში წარმოდგენილია შუა საუკუნეების ნაქალაქარითა და 1,8 მილიონი წლით დათარიღებული გეოლოგიური ფენით, რომელიც განამარხებული ჰომინიდებისა და ცხოველთა ნაშთების უხვი რაოდენობით გამოირჩევა.
რესურსები ინტერნეტში
კატეგორია:დმანისის მუნიციპალიტეტის არქეოლოგიური ძეგლები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები ქვემო ქართლის მხარეში კატეგორია:ქვემო ქართლის მხარის ისტორიული ქალაქები
მოზამბიკის ეროვნული წინააღმდეგობა
thumb|რენამოს დროშა მოზამბიკის ეროვნული წინააღმდეგობა (Resistência Nacional Moçambicana, რენამო) — მოზამბიკის პოლიტიკური პარტია, სიდიდით მეორე ქვეყანაში. ემხრობა კონსერვატიულ პოზიციებს. პარტიის წარმომადგენელი — აფონსუ დლაკამა (Afonso Dhlakama).
რენამო დაარსდა 1976 წელს სამხრეთ აფრიკის რესპუბლიკისა და სამხრეთ როდეზიის სპეცსამსახურების აქტიური დახმარებით და 16 წლის განმავლობაში აწარმოებდა ომს ქვეყნის მმართველი მარქსისტული პარტიის, ფრელიმოს, წინააღმდეგ.
ომის დასრულების შემდეგ წარმოადგენს უმსხვილეს ოპოზიციურ პარტიას. 2003 წლის მუნიციპალურ არჩევნებზე პარტიმ კონტროლი მოიპოვა ქვეყნის 33 მუნიციპალიტეტიდან 5-ზე.
* კატეგორია:მოზამბიკის პოლიტიკური პარტიები
რასვეტი (მელეუზის რაიონი)
რასვეტი (Рассвет; Рассвет) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 214 ადამიანი. რაიონულ ცენტრ მელეუზიდან დაშორებულია 4 კილომეტრით. უახლოესი რკინიგზის სადგურია მელეუზი, რომელიც დაშორებულია 4 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (56%).
სქოლიო
კატეგორია:მელეუზის რაიონის სოფლები
იგოეთის წითელი საყდარი
მინი|იგოეთის წითელი საყდარი იგოეთის წითელი საყდარი – ეკლესია კასპის მუნიციპალიტეტის სოფელ იგოეთის სამხრეთ-აღმოსავლეთით, თბილისი-გორის გზის პირას, ქ. კასპის გადასახვევიდან 150 მეტრზე. თარიღდება გვიანდელი ფეოდალური ხანით. 1983 წელს ძეგლს ჩაუტარდა სარესტავრაციო სამუშაოები.
ეკლესია დარბაზულია (10 X 6,15 მ), ნაგებია ძირითადად მუქი წითელი ფერის აგურით, წყობაში ჩართულია ნატეხი და რიყის ქვაც. შესასვლელი დასავლეთიდანაა. ნახევარწრიული აფსიდის ღერძზე ფართო სარკმელია, მის ორივე მხარეს - თითო ღრმა თაღოვანი ნიში. ორი სარკმელი სამხრეთ კედელშია, ერთი - დასავლეთისაში. გრძივი კედლები დანაწევრებულია ორსაფეხურიანი მასიური პილასტრით, რომლებსაც ცილინდრული კამარის საბჯენი თაღები ეყრდნობა.
სქოლიო
კატეგორია:კასპის მუნიციპალიტეტის ტაძრები
კარიმუნჯავის ეროვნული პარკი
კარიმუნჯავა (Taman Nasional Karimunjawa) — ეროვნული საზღვაო პარკი ინდონეზიაში. მდებარეობს კარიმუნჯავის არქიპელაგზე; ადმინისტრაციულად მიეკუთვნება ცენტრალური იავის პროვინციას. ეროვნული პარკი 2001 წელს ოფიციალურად გამოცხადდა საზღვაო დაცულ ტერიტორიად.
კარიმუნჯავა საკმაოდ პოპულარულია ტურისტებს შორის, რომლებსაც იზიდავს თეთრქვიშიანი პლაჟები, სუფთა მარჯნის რიფები, ბორცვიან რელიეფში გამავალი ბილიკები და ადგილობრივი საზოგადოების ტრადიციები.
არქიპელაგის ზღვის ბიომრავალფეროვნება, ძველი, უნიკალური ტყეები მრავალ მკვლევარს იზიდავს. ჰოლანდიურ კოლონიურ ხანაში კვლევებს აწარმოებდა ბევრი ჰოლანდიელი ბოტანიკოსი.
სქოლიო
კატეგორია:ინდონეზიის ეროვნული პარკები კატეგორია:ცენტრალური იავის გეოგრაფია კატეგორია:ცენტრალური იავის ღირსშესანიშნაობები კატეგორია:1986 წელს დაარსებული დაცული ტერიტორიები
ბასტა რაიმზი
ტრევორ ტაიემ სმითი, უმც. (Trevor Tahiem Smith, Jr.; უკეთ ცნობილი, როგორც ბასტა რაიმზი (Busta Rhymes)    დ. 20 მაისი, 1972) — ამერიკელი ჰიპ-ჰოპის მუსიკოსი და მსახიობი. მეტსახელი ამერიკელმა რეპერმა ჩაკ დიმ შეარქვა (ყოფილი ფეხბურთელი ნახევარმცველი ჯორჯ "ბასტერ" რაიმზის სახე;ო) მისი შესრულების ნახვის შემდეგ. თავდაპირველად მოღვაწეობდა ჯგუფთან "Leaders of the New School", რომელთანაც ორი ალბომი გამოუშვა, 1996 წლიდან კი სოლო კარიერას ეწევა. ამ პერიოდის მისი ჰიტ სინგლი გახდა Woo-Hah!! Got You All in Check. ბასტა რაიმზი განთქმულია მისი ხშირად რითმის ძალიან სწრაფი გამოთქმით, როგორც ეს მაგალითად მის ჰიტებშია Gimme Some More ან Break Ya Neck.
რესურსები ინტერნეტში
კატეგორია:ამერიკელი მუსიკოსები კატეგორია:ამერიკელი რეპერები კატეგორია:ჰიპ-ჰოპ მუსიკოსები კატეგორია:დაბადებული 20 მაისი კატეგორია:დაბადებული 1972
ტრიო ბელვილიდან
ტრიო ბელვილიდან (Les Triplettes de Belleville, The Triplets of Belleville, ბრიტანეთში გამოვიდა, როგორც Belleville Rendez-vous) — 2003 წლის ფრანგულ-ბრიტანულ-კანადურ-ბელგიური ანიმაციური ფილმი. მისი რეჟისორია სილვენ შომე.
სიუჟეტი
მთავარი პერსონაჟია მოხუცი ქალბატონი, მადამ სუზა, რომელიც ზრდის პატარა შვილიშვილს, ჩემპიონს. აღმოაჩენს რა, რომ ბიჭუნა გულდაწყვეტილია მშობლების გარდაცვალებით, თავდაპირველად შეეცდება, ფორტეპიანოთი დააინტერესოს. შემდეგ ჩუქნის ლეკვს, სახელად ბრუნო. ბიჭუნას თავდაპირველად უხარია, შემდეგ კი კვლავ მოწყენილია. აღმოაჩენს რა, რომ ჩემპიონს აინტერესებს ველოსიპედი, მოხუცი მას სამთვალა ველოსიპედს მოუტანს. წლების შემდეგ ჩემპიონი იქცევა პროფესიონალ ველოსიპედისტად, ხოლო სუზა - მის მწვრთნელად.
ტურ დე ფრანსის შეჯიბრის დროს ჩემპიონს და ორ სხვა ველოსიპედისტს იტაცებს ფრანგული მაფია. სამივე მიჰყავთ თან, ქალაქ ბელვილში. სუზა და ბრუნო მათ მისდევენ, მაგრამ ქალაქში კვალი იკარგება. სუზა შემთხვევით გაიცნობს ბელვილურ სამეულს, მიუზიკ-ჰოლის მომღერლებს 1930-იანებიდან, რომლებიც ამჟამად იმპროვიზატორ მუსიკოსებად მუშაობენ. სუზა დებთან რჩება და მათი ჯგუფის შემადგენლობაშიც გამოდის. ამასობაში, მაფიის უფროსი საკუთარ ბიზნესს აწყობს - მექანიკოსს ავალებს მინი-ტურ-დე-ფრანსის აწყობას - საგანგებო ეკრანზე გზის პროექციით, რომელთანაც დამონტაჟებული იქნება სამი ველოსიპედ.
სამეული და სუზა გამოდიან რესტორანში იმპროვიზაციული ნომრით, იყენებენ რა გაზეთს, მტვერსასრუტს, ბორბალს და მაცივარს. მაფიის უფროსი იმავე რესტორანში აღმოჩნდება. ბრუნოს დახმარებით სუზა პოულობს ჩემპიონს. მაფიის სხვადასხვა წარმომადგენელი დებს ფსონებს მინი-ტურ-დე-ფრანსზე. მას შემდეგ, რაც ერთ-ერთი ძალაგამოცლილი ველოსიპედისტი ვეღარ მოძრაობს, ფსონის დამდები მას კლავს. მადამ სუზა, ბრუნო და სამეული აფეთქებს ამ საიდუმლო ოთახს და, ჩემპიონთან ერთად, ყველა ქალაქიდან გარბის. მიუხედავად იმისა, რომ მაფია მათ მისდევს, სხვადასხვა საშუალებით მათ თავიდან იცილებენ. წლების შემდეგ ჩემპიონი იხსენებს ამ ამბავს, ისე, როგორც მას უამბობდა ამ დროისთვის უკვე გარდაცვლილი სუზა.
მუსიკა
ფილმის მუსიკის ავტორია ბენუა „ბენ“ შარე.
სქოლიო
კატეგორია:2003 წლის ფილმები კატეგორია:ამერიკული ფილმები კატეგორია:ფრანგული ფილმები კატეგორია:2003 წლის ანიმაციური ფილმები კატეგორია:ამერიკული ანიმაციური ფილმები კატეგორია:ფრანგული ანიმაციური ფილმები კატეგორია:2003 წლის საუნდტრეკები კატეგორია:ფილმების საუნდტრეკები კატეგორია:ანიმაციური ფილმების საუნდტრეკები
ვასილი ნეტარის ტაძარი
ტაძარი წითელი მოედნის სამხრეთ-აღმოსავლეთ კუთხეში მდებარეობს (55°45′08.88″N, 37°37′23.00″E), კრემლის სპასსკაიას კოშკის პირდაპირ. არც თუ ისე დიდი ზომის ტაძარი ერთ საფუძველზე ნაგები ცხრა კაპელისგან შედგება. კათედრალის დიზაინი იმ დროისთვის თანამედროვე დაფერილი ეკლესიების ტრადიციაშია გადაწყვეტილი, კოლომენსკოეს ტაძრის (1530) და დიაკოვოს ეკლესიის მსგავად (1547).
კათედრალის წინ ბაღში დიმიტრი პოჟარსკისა და კუზმა მინინის ბრინჯაოს ქანდაკება დგას. ქანდაკება თავდაპირველად წითელი მოედნის ცენტრში იდგა, თუმცა საბჭოთა მთავრობამ ჩათვალა, რომ ის პარადებს ხელს უშლიდა და 1936 წელს კათედრალის წინ გადაიტანა.
თავდაპირველი კონცეფციით უნდა აგებულიყო კაპელათა ნიშები, რომლებიც მიეძღვნებოდა ყოველ წმინდანს, რომლის დღესაც მეფე ბრძოლაში გაიმარჯვებდა, თუმცა ერთი ცენტრალური გუმბათის აშენებამ ეს ნიშები ერთ კათედრალში გააერთიანა. ლეგენდის თანახმად ივანე მრისხანემ არქიტექტორი პოსტნიკ იაკოვლევი დააბრმავებინა, რათა მას ამ ტაძარზე უფრო ბრწყინვალე ნაგებობა სხვისთვის არ აეშენებინა. ვარაუდობენ, რომ კათედრალში გარკვეული ელემენტები ყაზანის ქოლშარიფის მეჩეთის მოტივებს იმეორებდა, ვინაიდან ეს მეჩეთი ყაზანის სახანოს მთავარი სიმბოლო იყო. თუმცა ამ მეჩეთის თავდაპირველი სახე უცნობია.
რესურსები ინეტრნეტში
კატეგორია:მოსკოვი კატეგორია:რუსეთის არქიტექტურული ძეგლები
967
თარიღი უცნობია
*
ენდოკასტი
ბმული=//upload.wikimedia.org/wikipedia/commons/thumb/b/be/Australopithecus_africanus_-_Cast_of_taung_child.jpg/220px-Australopithecus_africanus_-_Cast_of_taung_child.jpg|მარჯვნივ|მინი| [[Taung Child|Taung Child- ის, ახალგაზრდა ავსტრალოპითეკ აფრიკანუსის, ტვინის ბუნებრივი ენდოკასტი, რომელზეც თავის ქალას სახის ნაწილია მიმაგრებული]] ენდოკასტი არის შიგნიდან ცარიელი ობიექტის შინაგანი ყალიბი, რომელიც ხშირად ასოცირდება კრანიალურ ღრუსთან ადამიანებში და სხვა ორგანიზმებში ტვინის განვითარების შესწავლისას. ენდოკასტების შექმნა ხელოვნურად არის შესაძლებელი მიუწვდომელი სივრცის (ღრუს) თვისებების შესასწავლად, ან ისინი შეიძლება ბუნებრივად წარმოიქმნან გაქვავების შედეგად.
კრანიალური ენდოკასტები
ბმული=//upload.wikimedia.org/wikipedia/commons/thumb/a/a3/Acrocanthosaurus_brain.jpg/220px-Acrocanthosaurus_brain.jpg|მარჯვნივ|მინი| აკროკანთოზავრის ციფრული კრანიალური ენდოკასტი, ადრეული [[ცარცული სისტემა|ცარცული თეროპოდი]]
ხელოვნური ყალიბები
ნეიროკრანიუმის (ტვინის გარსის) შიდა ნაწილის ენდოკასტები ხშირად კეთდება პალეოანთროპოლოგიაში, რათა შეისწავლონ ტვინის სტრუქტურა და გადაშენებული ადამიანის წინაპრების ნახევარსფეროების სპეციალიზაცია. მიუხედავად იმისა, რომ ენდოკასტს არ შეუძლია პირდაპირ გამოავლინოს ტვინის სტრუქტურა, ის მეცნიერებს საშუალებას აძლევს რომ გაზომონ ტვინის ზედაპირთან ახლოს მდებარე უბნების ზომა, განსაკუთრებით ვერნიკესა და ბროკას არე, რომლებიც პასუხისმგებელნი არიან მეტყველებასა და ინტერპრეტაციაზე.
ტრადიციულად, ყალიბის მასალა არის რეზინი ან რეზინის მსგავსი მასალა. თავის ტვინის ღრუს ღიობები, გარდა დიდი ხვრელისა, დახურულია და თხევადი რეზინი ირგვლივ ისხმევა ცარიელი თავის ქალის ღრუში და შემდეგ მას გასამაგრებლად ტოვებენ. შედეგად მიღებული სფეროდან, რომელიც შიგნიდან ცარიელია, შესაძლებელია ჰაერის ამოტუმბვა და ყალიბის დიდი ხვერელიდან გამოღება. მსგავსი რეზინის ენდოკასტები იყო სტანდარტული პრაქტიკა მე-20 საუკუნის ბოლომდე და დღემდე გამოიყენება ზოგიერთ სფეროში. თუმცა, მეცნიერები სულ უფრო ხშირად იყენებენ კომპიუტერული ტომოგრაფიის სკანირების ტექნოლოგიას ციფრული ენდოკასტების შესაქმნელად, რათა თავიდან აიცილონ მნიშვლენოვანი ნიმუშების დაზიანების რისკი.
ბუნებრივი ენდოკასტები
ბმული=//upload.wikimedia.org/wikipedia/commons/thumb/b/be/Tyrannosaurus_brain_aus.jpg/220px-Tyrannosaurus_brain_aus.jpg|მარჯვნივ|მინი| [[ტირანოზავრი|ტირანოზავრის კრანიალური ღრუს ბუნებრივი (ნამარხი) ენდოკასტი, რომელიც აჩვენებს ფართო ყნოსვის ბოლქვს (მარცხნივ)]] ასევე ცნობილია ბუნებრივი კრანიალური (თავის ქალის) ენდოკასტები. ცნობილი Taung Child, პირველად ნაპოვნი ავსტრალოპითეკი, შედგება ბუნებრივი ენდოკასტისგან, რომელიც დაკავშირებულია თავის ქალას სახის ნაწილთან. სწორედ ტვინის ფორმამ მისცა რეიმონდ დარტს საშუალება დასკვნისა, რომ ნამარხი ადამიანის ნათესავს ეკუთვნოდა და არა გადაშენებულ მაიმუნს.
ძუძუმწოვრების ენდოკასტები განსაკუთრებით მნიშვნელოვანია, რადგან ისინი წააგავს ახალ ტვინს რომლის დურა მატერი (ტვინის მყარი გარსი) თავის ადგილასაა. ასეთი „ნამარხი ტვინი“ ცნობილია ძუძუმწოვრების რამდენიმე ასეული სახეობიდან. ცნობილია ბათიგენისის (პატარა მერიკოდონტი ) კრანიალური ღრუს ასზე მეტი ბუნებრივი ასლი, რომელთაგან ზოგიერთს აქვს იდენტიფიცირებადი მახასიათებლები მთავარ გირამდე. ასევე ცნობილია სხვადასხვა დინოზავრის რამდენიმე ასეული კრანიალურ ღრუს ასლი, მათ შორის ტირანოზავრის ტვინის ღრუ, რომელიც აჩვენებს, რომ ცხოველს ჰქონდა შეზღუდული ინტელექტი და კარგად განვითარებული ყნოსვა. უძველესი ცნობილი ბუნებრივი კრანიალური ენდოკასტი არის ნამარხი თევზის ტვინი, რომელიც მთლიანთავიანს ეკუთვნოდა, ის დაახლოებით 300 მილიონი წლისაა.
სხვა ღრუების ენდოკასტები
ბმული=//upload.wikimedia.org/wikipedia/commons/thumb/2/22/OrdNautiloidInternalMold.jpg/220px-OrdNautiloidInternalMold.jpg|მარჯვნივ|მინი| [[ორდოვიციული სისტემა|ორდოვიციული პეროდის
სწორ-ნიჟარიანი თავფეხიანის ენდოკასტი, რომელიც ნიჟარის შიდა სტრუქტურას აჩვენებს.]] ცხოველების ენდოსკატი ნამარხები, რომელთა ნიჟარა ადვილად იშლება ან დნება, ხშირად გვხვდება მათი ნამარხებისგან თავისუფალი, მსგავსად ზოგიერთი მოლუსკების არაგონიტის ნიჯარებისა და ზღვის ზღარბის გარე ჩონჩხისა. ხშირად გავრცელებული ფორმაა მხარფეხიანისა და ორსაგდულიანის შიდა ყალიბი. საკმაოდ სიმეტრიულ გვარში ბრაიოპროდიPentamerus, ენდოკასტი წააგავს ვულვას, რაც ამ ნამარხებს აძლევს სახელს Schamstein ან Mutterstein ("სირცხვილის ქვა" ან "დედა ქვა") გერმანულად, ხოლო ზოგიერთი ორსარქველიანი ენდოკასტი ტრადიციულად ცნობილია, როგორც ქვის გული ან ხარის გული ბრიტანეთში. "სვინესუნდის ვენერა", ადრეული მეზოლითური ვენერას ფიგურა ნორვეგიიდან, ხელახლა დამუშავებული ორსარქველიანი ორდოვიციული (პერიოდი) ენდოკასტია. ასევე ცნობილია, რომ ენდოკასტები წარმოიქმნება ლოკოკინების ნიჟარებისაგან, ზღვის ზღარბებისა და მედუზების კუჭის ღრუსგანაც კი, რომლებიც ნამარხ კვალს იშვიათად ტოვებენ.
ხელოვნური ენდოკასტები ზოგჯერ სისხლძარღვებისგან სამედიცინო ან ანატომიური მიზნით კეთდება. ორგანოს სისხლძარღვში (მაგ. ტვინი ან ღვიძლი ) შეჰყავთ ფისი. როდესაც ის გამაგრებულია, ორგანო თავად იშლება და ორგანოს სისხლით მომარაგების სამგანზომილებიან გამოსახულებას ტოვებს.
ცნობები
<references group="" responsive="1"> კატეგორია:ცხოველების ანატომია კატეგორია:ანთროპომეტრია კატეგორია:ანატომია
Daphnella angulata
Daphnella angulata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჟასმინ სულივანი
ჟაზმინ მარი სალივანი (Jazmine Sullivan დაიბადა 9 აპრილი, 1987. ფილადელფია, პენსილვანია, აშშ.) - ამერიკელი მომღერალი და კომპოზიტორია. დაიბადა და გაიზარდა ფილადელფიაში. მისი სადებიუტო ალბომი Fearless 2008 წელს გამოვიდა კომერციული და კრიტიკული წარმატების მისაღწევად. ეს ჩანაწერი ლიდერობდა Billboard– ის ტოპ R & B / Hip-Hop ალბომების ჩარტში. ამის შემდეგ იყო ოთხი სინგლი, მათ შორის "Need U Bad" და "Bust Your Windows", რომელთაგან ორივე ლიდერობდა Billboard Hot 100 ჩარტის ტოპ 40-ში.
ამას მოჰყვა მეორე სტუდიური ალბომი, Love Me Back, 2010 წელს, რომელიც კრიტიკოსებმა დადებითად შეაფასეს. სამწლიანი შესვენების შემდეგ, სალივანმა კონტრაქტი გააფორმა RCA Records-თან და 2015 წელს გამოუშვა თავისი პირველი სტუდიური ალბომი, Reality Show.
კარიერის განმავლობაში სალივანმა მიიღო ერთი Billboard Women in Music Award და ერთი BET Award. მან ასევე მიიღო 12 გრემის ნომინაცია, რითაც ის გახდა ერთ – ერთი ყველაზე მეტი გრემის ნომინაციის მქონე არტისტი გამარჯვების გარეშე.
ადრეული წლები
ჟაზმინ სალივანი დაიბადა 1987 წლის 9 აპრილს დონ და პემ სალივანების ოჯახში. მისი დედა ფილადელფიის საერთაშორისო ჩანაწერების ყოფილი სარეზერვო მომღერალია. როდესაც ის ხუთი წლის იყო, მამამისი დაინიშნა ქალაქის Historic Strawberry Mansion-ის კურატორის თანამდებობაზე და მის ოჯახსაც მოუწია გადასვლა.
სალივანმა 2005 წელს დაამთავრა ფილადელფიის შემოქმედებითი და საშემსრულებლო ხელოვნების საშუალო სკოლა. სალივანმა სიმღერა დაიწყო ბავშვთა გუნდში, მოგვიანებით კი მოზრდილთა გუნდში. სალივანის საერო მუსიკის ზემოქმედება თავდაპირველად შეზღუდული იყო.
თხუთმეტი წლის ასაკში სალივანმა კონტრაქტი გააფორმა Jive Records-თან. მან ჩაწერა ალბომი, რომელიც არასდროს გამოვიდა და საბოლოოდ იგი ლეიბლიდან ჩამოაგდეს. სალივანის წარმატების სიმღერა აღმოჩნდა "Need U Bad", რომელიც გამოვიდა 2008 წლის მაისში. სიმღერა, რომელშიც მოხვდნენ Missy Elliott და Sandy "Pepa" Denton– ის Salt-n-Pepa– ს დამატებითი ვოკალები, მოგვიანებით ის მოხვდა Billboard Hot 100 – ის 37 – ე ადგილზე. მარცხნივ|მინი|სამხრეთ კაროლინა, ლაივ-კონცერტი 2008 სალივანის სადებიუტო ალბომი Fearless გამოვიდა 2008 წლის 23 სექტემბერს. იმ დროს მან დაწერა და შექმნა მისი მრავალი სიმღერა და მუშაობდა ალბომის აღმასრულებელ პროდიუსერად მის ელიოტთან, სალამ რემისა და პიტერ ეჯთან ერთად. Fearless– ის დებიუტი შედგა Top R & B / Hip Hop ალბომების პირველ ნომერზე და Billboard 200 – ის მე –6 ადგილზე. Fearless– ის მეორე სინგლის გამოსვლის შემდეგ, გამოვიდა "Bust Your Windows", რომელმაც ცხელი R & B / Hip-Hop სიმღერების მე –4 ადგილი დაიკავა და Billboard Hot 100 – ის 31 – ე ნომერი, და გახდა მისი ყველაზე წარმატებული სინგლი ამ თემაზე. "Bust Your Windows" გამოჩნდა Fox– ის ჰიტ სატელევიზიო შოუს Glee– ს სადებიუტო ეპიზოდზე და ასევე იყო ნომინირებული გრემის საუკეთესო R&B სიმღერისთვის. 2014 წელს სტივი ვანდერმა განაცხადა, რომ "Bust Your Windows" კლასიკურ სიმღერად მიაჩნდა. "Lions, Tigers & Bears" გამოვიდა ალბომის მესამე სინგლად, 2008 წლის დეკემბერში. მან მიაღწია მე- 10 ადგილს და მიაღწია ზოგიერთ მეინსტრიმურ წარმატებას და 74-ე ადგილს Billboard Hot 100. მოგვიანებით სალივანმა წარმატებას მიაღწია გაერთიანებულ სამეფოში, როდესაც პირველად გამოუშვა "Dream Big", როგორც სინგლი დიდ ბრიტანეთში, 2009 წლის თებერვალს. მოგვიანებით სიმღერა გამოვიდა ალბომიდან მეოთხე და ბოლო სინგლად 2009 წლის აპრილში. ალბომს აქვს ოქროს სერთიფიკატი ამერიკის ჩამწერი ინდუსტრიის ასოციაციის მიერ და 510 000-ზე მეტი ეგზემპლარი გაიყიდა შეერთებულ შტატებში.
შემდეგ იყო "Smoking Gun" მესამე სტუდიურ ალბომში The Last Kiss. სიმღერაზე გავლენა მოახდინა ოჯახის მეგობარმა, დევონტ ვონგვაიმ, ნიუ – იორკიდან, რომელსაც სურდა დუეტის მოსმენა ჩანაწერით. იგი ასევე იყო ამერიკელი R&B მომღერლის მაქსველის მხარდამჭერი 2008 წელს აშშ – ს ტურნესთვის და იყო Ne-Yo– ს 2009 წლის ტურნეს გამხსნელი. იგი დამატებით გამოჩნდა ეის ჰუდის მეორე სტუდიურ ალბომში, Ruthless, სიმღერაზე "Champion". მან რამდენიმე შეხვედრა დაწერა რაიან ლესლისთან ერთად, სანამ მონაწილეობდა Essence Music Festival- ში 2009 წლის ივნისში. იმავე წელს სალივანი გამოჩნდა Cotton Incorporated- ის სარეკლამო რგოლებში. გარდა ამისა, სალივანმა მონაწილეობა მიიღო სნუპ დოგის მეათე სტუდიურ ალბომში Malice n Wonderland სიმღერაზე "Different Languages".
ლიტერატურა
Jazmine Sullivan: Fearless - by Jazmine Sullivan - goodreads.com
სქოლიო
კატეგორია:დაბადებული 9 აპრილი კატეგორია:დაბადებული 1987 კატეგორია:ამერიკელი მუსიკოსები კატეგორია:ამერიკელი მომღერლები კატეგორია:XXI საუკუნის ამერიკელი მომღერლები კატეგორია:ამერიკელი კომპოზიტორები
ტაურაგნასი
ტაურაგნასი (Tauragnas) — გამდინარე ტბა ჩრდილო-აღმოსავლეთ ლიეტუვაში, ზღვის დონიდან 164 მ სიმაღლეზე. მოქცეულია აუქშტაიტიის ეროვნული პარკის ტერიტორიაზე. ზედაპირის ფართობი 5 კმ². სიგრძე 9,5 კმ. წყალშემკრები აუზის ფართობი 74 კმ². მაქსიმალური სიღრმე 62,5 მ, საშუალო სიღრმე 18,4 მ.
რესურსები ინტერნეტში
კატეგორია:ლიეტუვის ტბები
ტალანი
ტალანი — წინა ოთახი. სათავსი ბინაში, რომლითაც საცხოვრებელი ოთახები კიბის ბაქანს უკავშირდება.
ლიტერატურა
კატეგორია:ოთახები
პატრიკ ლეონარდი
პატრიკ რეინოლდ ლეონარდი (დ. 1955 წელს) — ამერიკელი სიმღერების ავტორი, კლავიშისტი და მუსიკალური პროდიუსერი, ყველაზე მეტად ცნობილი მადონასთან თანამშრომლობით.
მუსიკალურ ბიზნესში ლეონარდი მოვიდა 1970-იანი წლების ბოლოს, ჯგუფში Trillion მონაწილეობით.